Çarçewa cipersayîşê Serdozgerîya Komare ya Amedî yê vera Kongreya Komelê Demokratîkî (KCD)  derheqê 17 kesan de qerarê destbendkerdişî dîya. Sereştişê keyeyan de ewro 14 kesî ameyî destbendkerdene.
Sereştişan de Hemşaredara Gêlî Gulîstane Ensarîoglu ya ke wezîfeyê ci ra ameya girewtene, Parlamentera HDPyî ya verêne Katîce Kocaman,
rojnameger Hakki Boltan, îdarekarê Partîya Demokratîke ya Şaran (HDP) yê bajarî Edîp Bînbîr, endamê Meclîsê Şaredarîya Sûrî yê HDPyî Omer Filitoglu, emdamê Kongreya Îslamê Demokratîkî (DÎK) Mele Naîf Erdem û Mele Emîn Ay, endamê ESMyî yo ke pabesteyê KESKî yo Medenî Tutşî û îdarekarê verênî yê HDPyî Çîgdeme Ektî û Mekîye Guzel zî tede 14 kesî ameyî destbendkerdene.
çarçewa cipêrsayîşê vera KCDyî de 26ê hezîrane de 45 kesê ke ameybî destbendkerdene înan ra 23 kesî bi îdîaya endamîya rêxistene ameybî tepiştene û 22 kesî zî serbest ameybî veradayene. Hemşaredarê Êlihî Mehmet Demîro ke wezîfeyê ci ame xespkerdene zî aşma temmuze de amebi tepiştene. Rojê destbendkerdişan bêrê banê KCDyî yê Kayapinarî zî amebi morkerdene.
